མང་ཚོགས་ཀྱི་ལྟ་བ་དང་དམངས་ལ་བརྩེ་སེམས་འཆང་རྒྱུ་ཐོག་མཐའ་བར་གསུམ་དུ་མཐའ་འཁྱོངས་ཀྱིས་དཔོན་ཉམས་ཀྱི་སྤྱོད་ཚུལ་དང་རྒྱས་སྤྲོས་ཀྱི་བསམ་པ་རིང་དུ་སྤོང་བ་དང་མང་ཚོགས་དང་འབྲེལ་བ་དམ་ཟབ་དང་མང་ཚོགས་ལ་ཞབས་འདེགས་དེ་བས་ལེགས་པ་ཞུ་བ་དང་མང་ཚོགས་ཀྱི་ལྟ་སྐུལ་ཁེངས་སྐྱུང་གིས་དང་ལེན་བྱེད་པ་དང་།སྤྱོད་ཚུལ་གྱི་ཚད་གཞི་དང་སྤྱོད་གཙང་རང་གཅུན་ཐོག་མཐའ་བར་གསུམ་དུ་མཐའ་འཁྱོངས་ཀྱིས་བག་མེད་སྐྱིད་འདོད་དང་སྒེར་ཕན་བརྩོན་གཉེར་བྱ་རྒྱུ་གཏན་འགོག་བྱས་ཏེ་རྩ་ཁྲིམས་དང་བཅའ་ཁྲིམས་དང་།སྲིད་གྲོས་ཀྱི་སྒྲིག་སྲོལ།ལམ་ལུགས་ཚད་ལྡན་བཅས་ལ་དེ་བས་ལེགས་པའི་ངང་བརྩི་བཀུར་ཞུ་བ།དོན་གཉེར་ཡར་བརྩོན་དང་སྙིང་རུས་ལས་གཅེས་ཐོག་མཐའ་བར་གསུམ་དུ་མཐའ་འཁྱོངས་ཀྱིས་གང་དགའ་གང་སྐྱིད་དང་།ཆུ་སྣ་གར་ཁྲིད།བག་མེད་ལྷོད་གཡེང་བཅས་ལ་ངོ་རྒོལ་བྱས་ནས་རང་འགན་སྒྲུབ་ནུས་དང་ལས་ཀའི་ཕན་འབྲས་དངོས་དེ་བས་ནུས་ལྡན་ངང་ཆེ་རུ་གཏོང་བ།དམངས་གཙོ་གྲོས་མོལ་དང་ཚོད་འཛིན་བསྟུན་མཁས་བྱ་རྒྱུ་མཐའ་འཁྱོངས་ཀྱིས་ཁ་མཁས་ཚིག་སྙན་དང་ཧ་ཅང་ཐལ་དྲགས་པའི་གཏམ་སྤྱོད་སྤོང་གང་ཐུབ་བྱས་ནས་སྲིད་གྲོས་ཀྱི་སྐད་ཆ་ཤོད་དབང་དང་ཤུགས་རྐྱེན་ཕོག་ཤུགས་དེ་བས་ཏན་ཏིག་ངང་ཡག་པོ་སྤྱད་དེ་སྐད་ཆ་དྲང་པོ་དྲང་གཞག་ཤོད་པ་དང་།ཐབས་ཇུས་དོན་ཐོག་ཏུ་འཁྱོལ་བ།བྱ་སྤྱོད་བདེན་པ་བདེན་ཐུབ་ངང་སྤེལ་བ་བཅས་བྱས་ཐོག་རྒྱལ་ཁབ་ལ་ཕན་པ་ཡོད་པ་དང་།དམངས་ལ་རོགས་རམ་ཐོབ་པ།རང་ཉིད་ལ་བྱས་རྗེས་ཡོད་པ་བཅས་བྱེད་ཐུབ་པ་བྱས་ནས་སྲིད་གྲོས་ཨུ་ཡོན་གྱི་གཟི་བརྗིད་མཚན་སྙན་ལ་ངོ་གནོང་མི་དགོས་པ་ཞིག་བྱེད་དགོས།